CELEX: 32019D1092
Language: sk
Date: 2019-06-26 00:00:00
Title: Rozhodnutie Rady (SZBP) 2019/1092 z 26. júna 2019, ktorým sa mení rozhodnutie (SZBP) 2017/2302 na podporu činností OPCW na pomoc pri sanačných operáciách v bývalom sklade chemických zbraní v Líbyi v rámci vykonávania stratégie EÚ proti šíreniu zbraní hromadného ničenia

27.6.2019   
               
               
                  SK
               
               
                  Úradný vestník Európskej únie
               
               
                  L 173/47
               
            
         ROZHODNUTIE RADY (SZBP) 2019/1092
         z 26. júna 2019,
         ktorým sa mení rozhodnutie (SZBP) 2017/2302 na podporu činností OPCW na pomoc pri sanačných operáciách v bývalom sklade chemických zbraní v Líbyi v rámci vykonávania stratégie EÚ proti šíreniu zbraní hromadného ničenia
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 12. decembra 2017 prijala rozhodnutie (SZBP) 2017/2302 (1).
                  
               
                     (2)
                  
                  
                     V rozhodnutí (SZBP) 2017/2302 sa vykonávacie obdobie činností uvedených v článku 1 ods. 2 stanovuje na 20 mesiacov od dátumu uzavretia dohody o financovaní uvedenej v článku 3 ods. 3
                  
               
                     (3)
                  
                  
                     Výkonný subjekt (Organizácia pre zákaz chemických zbraní – OPCW) 27. marca 2019 požiadal Európsku úniu o predĺženie platnosti rozhodnutia (SZBP) 2017/2302. Predĺžením platnosti uvedeného rozhodnutia o 12 mesiacov by sa OPCW umožnilo, aby pokračovala vo činností uvedených v jeho článku 1 ods. 2 aj po uplynutí lehoty uvedenej v jeho článku 5 ods. 2 a dosiahla plánované ciele.
                  
               
                     (4)
                  
                  
                     Požadovaná zmena rozhodnutia (SZBP) 2017/2302 sa týka jeho článku 5 ods. 2 a oddielu 6 prílohy k uvedenému rozhodnutiu.
                  
               
                     (5)
                  
                  
                     Pokračovanie činností uvedených v článku 1 ods. 2 rozhodnutia (SZBP) 2017/2302, ako sa konkrétne uvádza v žiadosti zo strany OPCW z 27. marca 2019, by sa mohlo realizovať bez vplyvu na zdroje.
                  
               
                     (6)
                  
                  
                     S cieľom umožniť pokračovanie vykonávania činností uvedených v článku 1 ods. 2 rozhodnutia (SZBP) 2017/2302 by sa doba platnosti uvedeného rozhodnutia mala predĺžiť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2017/2302 sa týmto mení takto:
            
                        1.
                     
                     
                        V článku 5 sa odsek 2 nahrádza takto:
                        
                           „2.   Platí 32 mesiacov po dni uzavretia dohody o financovaní medzi Komisiou a OPCW uvedenej v článku 3 ods. 3, alebo šesť mesiacov po nadobudnutí jeho účinnosti, ak sa dovtedy dohoda o financovaní neuzavrie.“
                        
                     
                  
                        2.
                     
                     
                        Znenie oddielu 6 prílohy sa nahrádza takto:
                        „6.   Odhadované trvanie
                        Trvanie projektu je naplánované na 32 mesiacov.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 26. júna 2019
            
               
                  Za Radu
               
               
                  predsednička
               
               G.L. GAVRILESCU
            
         
         
            (1)  Rozhodnutie Rady (SZBP) 2017/2302 z 12. decembra 2017 na podporu činností OPCW na pomoc pri sanačných operáciách v bývalom sklade chemických zbraní v Líbyi v rámci vykonávania stratégie EÚ proti šíreniu zbraní hromadného ničenia (Ú. v. EÚ L 329, 12.12.2017, s. 49).